Document ID: 31997D0262

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Απριλίου 1997 για αναστολή του καθεστώτος της Ιρλανδίας όσον αφορά την ασθένεια του Newcastle (Κείμενο που παρουσιάζει ενδιαφέρον για τον ΕΟΧ) (97/262/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/539/ΕΟΚ του Συμβουλίου, της 15ης Οκτωβρίου 1990, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 12 παράγραφος 3,
Εκτιμώντας:
ότι η απόφαση 92/339/ΕΟΚ της Επιτροπής, της 2ας Ιουνίου 1992, για τον καθορισμό του καθεστώτος της Ιρλανδίας όσον αφορά την ασθένεια του Newcastle (2), καθόρισε για την Ιρλανδία το καθεστώς χώρας που δεν εμβολιάζει κατά της ασθένειας του Newcastle 7
ότι, ωστόσο έχουν πλέον αρθεί οι νομοθετικοί περιορισμοί που απαγόρευαν το συστηματικό συνήθη εμβολιασμό κατά της ασθένειας του Newcastle 7 ότι, ως εκ τούτου, πρέπει να ανασταλεί το καθεστώς της Ιρλανδίας ως χώρας η οποία δεν εμβολιάζει κατά της ασθένειας του Newcastle 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Αναστέλλεται το καθεστώς της Ιρλανδίας ως χώρας που δεν εμβολιάζει κατά της ασθένειας του Newcastle.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 4 Απριλίου 1997.

Labels: 0
18
6